Úradný vestník L 339 , 18/12/1985 S. 0029 - 0033

Fínske špeciálne vydanie: Kapitola 4 Zväzok 2 S. 0062

Španielske špeciálne vydanie: Kapitola 04 Zväzok 4 S. 0058

Švédske špeciálne vydanie: Kapitola 4 Zväzok 2 S. 0062

Portugalské špeciálne vydanie Kapitola 04 Zväzok 4 S. 0058



Nariadenie Komisie (EHS) č. 3561/85 zo 17. decembra 1985 o informáciách o inšpekciách rybárskych činností vykonávaných národnými kontrolnými úradmi KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2057/82 z 29. júna 1982, ktorým sa stanovujú určité kontrolné opatrenia pre rybárske činnosti uskutočňované plavidlami členských štátov, [1] v znení nariadenia (EHS) č. 1729/83, [2] najmä na jeho článok 13, keďže článok 1 nariadenia (EHS) č. 2057/82 vyžaduje od členských štátov, aby vykonávali inšpekcie rybárskych plavidiel v súvislosti s ochrannými a kontrolnými opatreniami a začali trestné alebo správne konanie, ak dôjde k priestupkom; keďže podľa článku 5 tohto nariadenia Komisia musí byť informovaná o uskutočnených inšpekciách a kontrolách a o ich výsledkoch; keďže je preto potrebné špecifikovať, v akej podobe by sa tieto informácie mali predkladať Komisii; keďže opatrenia stanovené v tomto nariadení sú v súlade so stanoviskom Riadiaceho výboru pre rybné zdroje, PRIJALA TOTO NARIADENIE: Článok 1 1. Každý rok, najneskôr 1. marca, členské štáty oznámia Komisii v súvislosti s predchádzajúcim kalendárnym rokom a) počet dní, počas ktorých národné inšpekčné plavidlá vykonávali na mori inšpekcie v každej divízii Medzinárodnej rady pre výskum mora (ICES), regióne Organizácii pre rybolov v Severozápadnom Atlantiku (NAFO) a/alebo v regióne Výboru pre rybárstvo východnej a centrálnej oblasti Atlantického oceánu (CECAF); b) informácie, ako sú ustanovené v prílohe, ktoré sa týkajú: - inšpekcií rybárskych plavidiel vykonaných na mori alebo v prístave a úlovkov dopravených na pevninu, - vydaných úradných písomných upozornení, - uložených správnych sankcií, - priestupkov postúpených súdu. 2. Na účely tohto nariadenia: - "Vydané úradné písomné upozornenia" znamenajú písomné oznámenia úradov adresované kapitánovi alebo inej osobe zodpovednej za priestupok, ktorá nie je postavená pred súd, o priestupkoch, ktorých sa dopustila, a o trestoch, ktoré môžu byť uložené, ak sa priestupky budú opakovať, - "Uložené správne sankcie" znamenajú finančné alebo iné sankcie, ktoré úrady uložia na základe priestupku, alebo správne rozhodnutie prijaté na základe priestupku, ktoré nepriaznivo ovplyvní činnosti kapitána alebo inej osoby zodpovednej za priestupok, - "priestupky postúpené súdu" znamenajú priestupky postúpené súdu, nezávisle na výsledku konania. 3. Komisia poskytne členským štátom prehľad informácií, ktoré získala podľa odsekov 1 a 2. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1987. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 1985 Za Komisiu Frans Andriessen Podpredseda [1] Ú. v. ES L 220, 29.7.1982, s. 1. [2] Ú. v. ES L 169, 28.6.1983, s. 14. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------